《闻鸡早起》
宋代·舒岳祥

钟扣星辰动，鸡号天地开。
夜来新过雨，行处旋生苔。
白日一窗转，飞霜两鬓摧。
劳生何所恋，只忆两三杯。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。